
2. Noteikumi apstiprina šādu oficiālās statistikas veidlapu paraugus:
	Iebildums (LBAS - 21.09.2025.)
Papildināt oficiālās statistikas veidlapu paraugus ar jaunu veidlapu par darba koplīgumiem uzņēmumos. 
Pamatojums: Statistikas pieejamība par noslēgtajiem koplīgumiem ļautu sekot līdzi darba koplīgumu skaita dinamikai un veikt atbilstošas izmaiņas rīcības plānā, kura nepieciešamību nosaka Direktīva par adekvātu minimālo algu Eiropas Savienībā.
Piedāvātā redakcija
-
	Ņemts vērā
Statistiskie dati par ar koplīgumiem aptverto darbinieku skaitu tiek regulāri apkopoti un publicēti oficiālās statistikas portālā (jaunākā informācija ir par 2022. gadu)
https://data.stat.gov.lv/pxweb/lv/OSP_OD/OSP_OD__apsekojumi__ds_struktura/DSS170.px/

Šo datu apkopošanas nepieciešamību un biežumu nosaka Eiropas Parlamenta un Padomes 2025. gada 7. maija Regulas (ES) Nr. 2025/941 par Eiropas Savienības darba tirgus statistiku par uzņēmumiem un ar ko atceļ Padomes Regulu (EK) Nr. 530/1999 un Eiropas Parlamenta un Padomes Regulas (EK) Nr. 450/2003 un (EK) Nr. 453/2008 (Dokuments attiecas uz EEZ) (turpmāk - Regula) PIELIKUMS (temats ,,Izpeļņas struktūra’’).
Saskaņā ar Regulu dati tiek iegūti reizi četros gados, veicot Darba samaksas struktūras izlases apsekojumu (statistiskais pārskats ,,5-darbs’’). Apsekojumā apkopotā informācija nodrošina datus arī par ar koplīgumiem aptverto darbinieku sadalījumu pēc dzimuma,
uzņēmuma lieluma grupas, nozares, sektora un koplīguma veida.

Ņemot vērā birokrātijas mazināšanas pasākumus valstī, tai skaitā Centrālās statistikas pārvaldes radītā sloga uzņēmumiem mazināšanu, Centrālā statistikas pārvalde neplāno veikt ikgadējo apsekojumu, lai apkopotu informāciju par koplīgumiem. Centrālā statistikas pārvalde uzskata, ka labākais datu avots, kas varētu nodrošināt kvalitatīvu informāciju par noslēgtajiem koplīgumiem, būtu koplīgumu valsts reģistrs. Centrālā statistikas pārvalde sadarbībā ar Labklājības ministriju, kas ir atbildīgā institūcija par koplīgumu noslēgšanas veicināšanu valstī, ir izvērtējusi pieejamo informāciju par koplīgumiem valstī un secinājusi, ka monitoringa mērķiem, vismaz pašlaik, apkopot datus biežāk nekā to nosaka Regula nav nepieciešams.

 Veidlapas Nr. 2-EK "Pārskats par enerģētisko resursu iegādi un izlietošanu 202_. gadā" paraugs
	Priekšlikums (KEM - 22.09.2025.)
Pielikuma 3. sadaļā pie jautājuma "Vai Jūsu uzņēmums izmanto siltumsūkņus?", būtu jānoskaidro arī siltumsūkņa jauda un saražotā siltumenerģija līdzīgi kā tas ir saules kolektoriem un lietderības koeficientu (COP), lai varētu aprēķināt siltumsūkņa patērēto elektroenerģiju (kWh), korekti to iekļaut energobilancē un izmantot atjaunīgās enerģijas aplēsē. Šādi jautājumi jau ir iekļauti arī 151. pielikuma 1- EPM anketā mājsaimniecībām.
Piedāvātā redakcija
Vai Jūsu uzņēmums izmanto siltumsūkņus? Ja atbilde ir 'jā', tad norādiet jaudu (kW), siltumsūkņa patērēto elektroenerģiju (kWh) un lietderības koeficientu COP.
	Ņemts vērā
Visi uzņēmumi, kas 2-EK atzīmē, ka izmanto siltumsūkņus, tiek iekļauti kā respondenti veidlapai 1-siltumsūkņi. 1-siltumsūkņi veidlapā ir jānorāda paplašināta informācija par to, kādi siltumsūkņi tiek lietoti, kā arī ir jānorāda iekārtas lietderības koeficients. Bet tas nozīmē, ka datu vākšanai ir nobīde par gadu, jo jaunie respondenti ar siltumsūkņiem no 2-EK tiek iekļauti 1-siltumsūkņi apsekojumā tikai ar nākamo gadu. Šobrīd tiek izskatīta iespēja apvienot 2-EK un 1-siltumsūkņi pārskatus.

 Veidlapas Nr.2-LS "Augkopība 20__.gadā" paraugs
	Priekšlikums (KEM - 22.09.2025.)
Lūdzam pielikuma F. sadaļā pie datiem par tehniskajiem kultūraugiem papildus atsevišķi izdalīt rindas "Rapsis, ziemas (sēklu ieguvei)
(A. sadaļas 5030. rinda)" un "Rapsis, vasaras (sēklu ieguvei) (A. sadaļas 5040. rinda)". Šie dati nepieciešami ziņojuma "Report on Calculation of typical greenhouse gas emissions from the cultivation of agricultural raw materials (for the purposes of Article 31 (2) -(4) of Directive (EU) 2018/2001" sagatavošanai, atjaunošanai pēc nepieciešamības un iesniegšanai Eiropas Komisijai.
Piedāvātā redakcija
-
	Ņemts vērā
Izvērtējot KEM izvirzīto priekšlikumu un precizējot datu detalizāciju un izmantošanas mērķi, secinājām, ka varam nodrošināt nepieciešamo informāciju, izmantojot šobrīd pieejamos datus, veicot aprēķinu metodes izstrādi sadarbībā ar KEM. Izmaiņas veidlapā 2-LS "Augkopība 20___. gadā" 2026. gadā nav nepieciešamas.
 
Šobrīd veidlapā 2-LS "Augkopība 20___. gadā" tiek iegūta detalizēta informāciju par mēslošanu pa kultūraugu grupām nevis atsevišķiem kultūraugiem, bet sarunā KEM informēja, ka ir nepieciešama detalizēta informācija par tehnisko kultūraugu grupā ietilpstošiem - ziemas rapša un vasaras rapša - mēslošanu tādā pašā detalizācijā (pa minerālā mēslojuma veidiem, to ķīmisko sastāvu (NPK, %)) un attiecīgo mēsloto platību pārskata gada ražas nodrošināšanai. Dati nepieciešami, lai veiktu precīzākus emisijas aprēķinus ziemas un vasaras rapša ražai.
 
Lai nodrošinātu radušos datu vajadzību, informējām KEM par iespējamu aprēķina modeļa izstrādi, izmantojot esošos Augkopības apsekojuma datus un Valsts augu aizsardzības dienestā (VAAD) uzturēto Lauksaimniecībā izmantojamās zemes pārvaldība sistēmā (LIZ PS) pieejamos informāciju par kultūraugu mēslošanu. Tāpat informēju, ka no šī gada, mazinot administratīvo noslodzi lauksaimniekiem, LIZ PS pieejamo datu apjoms samazināsies, neskatoties uz to, ka tā ir nozīmīga gan lauksaimniekiem, gan arī politikas plānotājiem un īstenotājiem lauksaimniecības un vides jomās. Turpmāk tikai nelielai daļai lauksaimnieki būs pienākums sniegt informāciju par mēslošanu LIZ PS.
Ņemot vērā vides un lauksaimniecības nozares raksturojošu datu svarīgumu, CSP un KEM spētu sniegt normatīvos aktos pamatotu atbalstu VAAD, lai LIZ PS kļūtu par nozīmīgu datu iesniegšanas sistēmu lauksaimniekiem, ievērojot gan administratīvās noslodzes mazināšanas nosacījumus, gan arī atkārtotas informācijas izmantošanas principus.
 
Vienojāmies ar KEM pārstāvi par iespējamo sadarbības uzsākšanu aprēķina metodes izstrādei 2025. gada novembrī-decembrī.

